|  |  |
| --- | --- |
| ГРБОВИ ЗА МЕМОРАНДУМ | Република СербияАвтономна покраїна Войводина**Покраїнски секретарият за образованє, предписаня,****управу и национални меншини – национални заєднїци**Булевар Михайла Пупина 16, 21000 Нови СадТел: +381 21 487 4268, 487 46 14, 487 40 36ounz@vojvodinа.gov.rs |
| ЧИСЛО: 003324741 2025 09427 004 001 000 001 | ДАТУМ: 5.8.2025. року |

На основи члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє активносцох хтори вязани за унапредзованє безпечносци обєктох установох основного и штреднього образованя и воспитаня на териториї Автономней покраїни Войводини – виводзенє роботох («Службени новини АПВ», число 40/25) и Покраїнскей скупштинскей одлуки о буджету Aвтономнeй покраїни Войводини за 2025. рок («Службeни новини АПВ», число 57/24 и 38/25 – ребаланс), Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият), розписує

**КОНКУРС**

ЗА ФИНАНСОВАНЄ И СОФИНАНСОВАНЄ АКТИВНОСЦОХ ХТОРИ ВЯЗАНИ ЗА УНАПРЕДЗОВАНЄ БЕЗПЕЧНОСЦИ ОБЄКТОХ УСТАНОВОХ ОСНОВНОГО И ШТРЕДНЬОГО ОБРАЗОВАНЯ И ВОСПИТАНЯ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА 2025. РОК – ВИВОДЗЕНЄ РОБОТОХ

Конкурс ше розписує на суму средствох яки обезпечени з Покраїнску скупштинску одлуку о буджету Автономней покраїни Войводини за 2025. рок («Службени новини АПВ», число 57/24 и 38/25 – ребаланс) и то за: финансованє и софинансованє активносцох хтори вязани за унапредзованє безпечносци обєктох установох основного и штреднього образованя и воспитаня на териториї Автономней покраїни Войводини – виводзенє роботох **у вкупней суми** **25.000.000,00 динари** (на уровню основного образованя и воспитаня **12.500.000,00 динари** и на уровню штреднього образованя и воспитаня **12.500.000,00 динари**).

Средства ше додзелює за виводзенє роботох зоз хторима ше унапредзує безпечносц обєктох установох основного и штреднього образованя и воспитаня на териториї Автономней покраїни Войводини и то за: ***роботи на громобранских инсталацийох, роботи вязани за защиту од огня (уключуюци роботи на гидрантских мрежох, уградзованє инсталацийох за автоматске явянє огня, уградзованє евакуацийного ошвиценя и сиґнализациї), роботи на оградох и капурох комплексу школи, уградзованє сиґурносних дзверох, роботи на заменьованю очкодованих електроинсталацийох*** и други подобни роботи хтори ше дотикаю безпечносци.

**Максимална сума средствох на хтору хаснователє можу конкуровац то 3.600.000,00 динари з урахованим ПДВ.**

Средства ше нє додзелює за роботи чийо финансованє у полней суми обезпечене з других жридлох.

Финансийни обовязки ше будзе реализовац у складзе зоз ликвиднима можлївосцами буджету Автономней покраїни Войводини за 2025. рок.

**УСЛОВИЯ КОНКУРСУ**

*1. Подношителє прияви то:*

* школи за основне и штреднє образованє и воспитанє на териториї Автономней покраїни Войводини чий снователь Република Сербия, АП Войводина и єдинка локалней самоуправи.

*2. Критериюми за розподзельованє средствох*

Критериюми за розподзельованє средствох по Правилнїку о додзельованю буджетних средствох Покраїнского секретарияту за образованє, предписаня, управу, национални меншини – национални заєднїци за финансованє и софинансованє активносцох хтори вязани за унапредзованє безпечносци обєктох установох основного и штреднього образованя и воспитаня на териториї Автономней покраїни Войводини – виводзенє роботох то:

1. значносц реализациї проєкту у одношеню на безпечносц и здравє школярох, наставнїкох и занятих хтори хасную обєкти;
2. финансийна оправданосц проєкту;
3. иснованє других жридлох финансованя – софинансованє реализациї проєкту;
4. отримуюцосц – длуготирвацосц ефекту злєпшаня условийох хаснованя обєкту по реализациї проєкту;
5. активносци хтори подняти зоз цильом реализациї проєкту;
6. ступень розвитосци єдинки локалней самоуправи на чиєй ше териториї находзи установа образованя.

**ОБЩИ НАПРЯМКИ КОНКУРСУ**

Кед тото технїчно можлїве, проєкт треба реализовац у вецей нєзависних фазох виводзеня роботох, подношитель прияви треба же би поднєсол прияву з ясно наведзенима фазами за виводзенє роботох и назначенима финансийнима средствами за шицки фази.

Приложена предмера и предрахунок роботох маю облапиц прецизно утвердзене количество роботох и тарґовищни цени, бо ше средства подношительови прияви буду преношиц по одвитуюцим запровадзеним поступку набавки, у складзе зоз Законом о явних набавкох (а найвецей по одобрену суму). Звишок роботох и нєпредвидзени роботи Секретарият нє годзен финансовац.

 Подношитель прияви хтори за одредзени проєкт конкуровал и на других местох, ма право поднєсц прияву и на предметни Конкурс кед у моменту подношеня прияви нє мал, анї нє могол мац спознанє о тим же чи му одобрени средства по другим Конкурсу за предметни проєкт.

У случаю подношеня прияви зоз софинансованьом роботох, средства хтори обезпечени на мено учасци установи можу буц власни, з донацийох и з буджету шицких уровньох власци.

По додзельованю средствох по Конкурсу, Хаснователь длужен:

* подписац контракт о додзельованю буджетних средствох зоз Покраїнским секретариятом за образованє, предписаня, управу и национални меншини ‒ национални заєднїци (у дальшим тексту: Секретарият), зоз хторим ше реґулує медзисобни права и обовязки контрактових бокох;
* запровадзиц одвитуюци поступок набавки, у складзе зоз Законом о явних набавкох («Службени глашнїк РС», число 91/19 и 92/23);
* анґажовац нєзависну особу як фахови надпатрунок над виводзеньом предметних роботох;
* у шицким ше притримовац Упутства за реализацию контракту о додзельованю пенєжних средствох з буджету АП Войводини за 2025. рок.

**СПОСОБ ПОДНОШЕНЯ ВИМАГАНЯ**

Вимаганя за додзельованє средствох ше подноши на єдинственим конкурсним формуларе Секретарияту. Комплетну конкурсну документацию мож превжац од **5.8.2025. року** на веб- адреси Секретарияту [**www.puma.vojvodina.gov.rs**](quot%3Bhttp%3A//www.puma.vojvodina.gov.rs%26quot).

Вимаганя ше доручує по пошти на адресу: Покраїнски секретарият за образованє, предписаня, управу и национални меншини – национални заєднїци зоз назначеньом «За Конкурс – за финансованє и софинансованє активносцох хтори вязани за унапредзованє безпечносци обєктох установох основного и штреднього образованя и воспитаня на териториї Автономней покраїни Войводини за 2025. рок – виводзенє роботох», Булевар Михайла Пупина 16, 21000 Нови Сад, або ше их подноши особнє, з придаваньом на писарнїцу покраїнских орґанох управи у Новим Садзе (у прижемю будинку Покраїнскей влади).

**Ґу прияви на конкурс ше приклада:**

**А) ЗА ФИНАНСОВАНЄ И СОФИНАНСОВАНЄ виводзеня роботох за хтори компетентни орґан видава ришенє зоз хторим ше одобрує виводзенє роботох:**

1. **технїчну документацию** на основи хторей компетентни орґан за видаванє будовательней дозволи видал ришенє о одобреню виводзеня роботох (у случаю же власнїк обєкту на хторим ше виводзи роботи АП Войводина, а установа нє обезпечела ришенє о одобреню виводзеня роботох, тота установа подноши технїчну документацию на основи хторей, по обезпечованю согласносци за виводзенє роботох з боку Покраїнскей влади, компетентни орґан вида ришенє о одобреню виводзеня роботох);
2. **ришенє о одобреню за виводзенє** **роботох** хторе видава компетентни орґан за видаванє будовательней дозволи (у случаю же власнїк обєкту на хторим ше виводзи роботи АП Войводина, а установи хтори нє обезпечели ришенє о одобреню за виводзенє роботох, подноша акт компетентного орґану зоз хторим ше потвердзує же приложена технїчна документация комплетна и одвитуюца, на основи хторей ше по доставаню согласносци Покраїнскей влади за виводзенє роботох вида ришенє о одобреню за виводзенє роботох);
3. **предмеру и предрахунок роботох хтори подписал и оверел одвичательни проєктант (документ нє старши як шейсц мешаци з нумерованима боками, обовязно ма облапяц и датум виробку);**
4. **у случаю софинансованя** **доручиц доказ о обезпечених средствох за софинансованє роботох** (контракт, ришенє, вивод з буджету єдинки локалней самоуправи и подобне) вєдно зоз шорово подписану и печацовану Вияву одвичательней особи о учасци у софинансованю предметних роботох (Вияву доручиц у шлєбодней форми);

**Б) ЗА ФИНАНСОВАНЄ И СОФИНАНСОВАНЄ** **виводзеня роботох чечуцого отримованя:**

1. **акт хтори видал компетентни орґан за видаванє будовательней дозволи**, зоз хторим ше потвердзує же предметнa файта роботох, у приложеней предмери и предрахунку роботох, чечуце отримованє обєкту, односно роботи за хтори ше нє видава ришенє о одобреню за виводзенє роботох по Закону о планованю и вибудови («Службени глашнїк РС», число 72/09, 81/09 – випр., 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС 132/14, 145/14, 83/18, 31/19, 37/19 – др. закон, 9/20, 52/21 и 62/23);
2. **предмеру и предрахунок роботох хтори подписал и оверел одвичательни проєктант (документ нє старши як шейсц мешаци з нумерованима боками, обовязно ма облапяц и датум виробку)**;
3. **у случаю софинансованя доручиц доказ о обезпечених средствох за софинансованє роботох** (контракт, ришенє, вивод з буджету єдинки локалней самоуправи и подобне) вєдно зоз шорово подписану и печацовану Вияву одвичательней особи о учасци у софинансованю предметних роботох (Вияву доручиц у шлєбодней форми).

**Прияву ше подноши у друкованей форми (шорово виполнєту и подписану з боку одвичательней особи), а шицки прилоги ґу прияви ше доручую ЛЄМ У ЕЛЕКТРОНСКЕЙ ФОРМИ НА УСБ-у або ЦД-у**

**Термин за подношенє приявох на Конкурс то 5.9.2025. року.**

Секретарият затримує право од подношителя прияви, по потреби, питац додатну документацию и информациї.

По виходзеню термину за подношенє приявох, Комисия приступа ґу розпатраню приявох.

Комисия нє будзе розпатрац нєподполни и нєдошлєбодзени прияви и то:

* нєподполни прияви (нєправилно виполнєти прияви, т.є. прияви у хторих нє виполнєти шицки обовязни поля, прияви хтори нє подписани и нє печатовани, прияви чий вредносни лимит векши як 3.600.000,00 милиони, прияви у хторих приложена документация хтора глєдана зоз Конкурсом доручена зоз нєдостатками и/або є нє доручена);
* нєблагочасни прияви (прияви хтори послати по термину хтори назначени як остатнї дзень Конкурсу);
* нєдошлєбодзени прияви (прияви хтори поднєсли нєовласцени особи и субєкти хтори нє предвидзени зоз Конкурсом);
* прияви хтори ше нє одноша на зоз Конкурсом предвидзени наменки;
* прияви хасновательох хтори у предходним периодзе нє оправдали средства хтори додзелєни з покраїнского буджету прейґ финансийних и наративних звитох.

Резултати Конкурсу буду обявени на интернет-презентациї Секретарияту.

**Заинтересовани особи додатни информациї у вязи зоз реализацию Конкурсу можу достац у Секретарияту на числа телефона: 021/487 42 68, 487 46 14, 487 40 36.**

 Покраїнски секретар,

( Роберт Отот)